

**ข้อบังคับมหาวิทยาลัยธรรมศาสตร์**

ว่าด้วยการบริหารงานบุคคลพนักงานมหาวิทยาลัย (ฉบับที่ ๒) พ.ศ. ๒๕๖๐

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 โดยที่เป็นการสมควรแก้ไขเพิ่มเติมข้อบังคับมหาวิทยาลัยธรรมศาสตร์ว่าด้วยการบริหารงาน บุคคลพนักงานมหาวิทยาลัย พ.ศ. ๒๕๕๙ ที่เกี่ยวกับองค์ประกอบคณะกรรมการบริหารบุคคล
และสัญญาการปฏิบัติงาน

อาศัยอํานาจตามความในมาตรา ๒๓ และมาตรา ๗๖ แห่งพระราชบัญญัติมหาวิทยาลัย
ธรรมศาสตร์ พ.ศ. ๒๕๕๘ สภามหาวิทยาลัยได้มีมติในการประชุมครั้งที่ ๑/๒๕๖๐ เมื่อวันที่ ๒๓ มกราคม ๒๕๖๐ ให้ออกข้อบังคับไว้ ดังต่อไปนี้

 **ข้อ ๑** ข้อบังคับนี้เรียกว่า “ข้อบังคับมหาวิทยาลัยธรรมศาสตร์ ว่าด้วยการบริหารงานบุคคล พนักงานมหาวิทยาลัย (ฉบับที่ ๒) พ.ศ. ๒๕๖๐”

**ข้อ ๒** ข้อบังคับฉบับนี้ให้ใช้บังคับถัดจากวันประกาศเป็นต้นไป

 **ข้อ ๓** ให้ยกเลิกความในวรรคสองของข้อ ๕ องค์ประกอบคณะกรรมการบริหารบุคคล
ของข้อบังคับมหาวิทยาลัยธรรมศาสตร์ว่าด้วยการบริหารงานบุคคลพนักงานมหาวิทยาลัย พ.ศ. ๒๕๕๙ และให้ใช้ความดังต่อไปนี้แทน

 “ให้รองอธิการบดีที่รับผิดชอบงานบริหารทรัพยากรมนุษย์เป็นกรรมการและเลขานุการ ผู้ช่วยอธิการบดีที่อธิการบดีมอบหมายคนหนึ่งและผู้อํานวยการกองทรัพยากรมนุษย์เป็นกรรมการ
และผู้ช่วยเลขานุการ และในกรณีที่เห็นสมควรอธิการบดีอาจแต่งตั้งผู้ปฏิบัติงานในมหาวิทยาลัย จํานวนหนึ่งคน เป็นผู้ช่วยเลขานุการก็ได้”

**ข้อ ๔** ให้ยกเลิกความในข้อ ๓๓ ประเภทสัญญาของข้อบังคับมหาวิทยาลัยธรรมศาสตร์
ว่าด้วยการบริหารงานบุคคลพนักงานมหาวิทยาลัย พ.ศ. ๒๕๕๕ และให้ใช้ความดังต่อไปนี้แทน

**“ข้อ ๓๓ ประเภทสัญญา**

สัญญาการปฏิบัติงานของพนักงานมหาวิทยาลัยมีดังต่อไปนี้

(๑) สัญญาการทดลองปฏิบัติงาน

(๒) สัญญาระยะที่หนึ่งมีกําหนดเวลาสองปีนับตั้งแต่วันบรรจุแต่งตั้ง โดยให้ถือสัญญาตาม (๑) เป็นส่วนหนึ่งของสัญญาระยะที่หนึ่งด้วย

 (๓) สัญญาระยะที่สองมีกําหนดสามปีนับตั้งแต่วันถัดจากวันสิ้นสุดสัญญาระยะที่หนึ่ง

(๔) สัญญาระยะที่สามมีกําหนดห้าปีนับตั้งแต่วันถัดจากวันสิ้นสุดสัญญาระยะที่สอง

(๕) สัญญาระยะที่สี่นับตั้งแต่วันถัดจากวันสิ้นสุดสัญญาระยะที่สามจนถึงวันที่ต้องเกษียณอายุ”

ประกาศ ณ วันที่ ๑๘ กันยายน พ.ศ. ๒๕๖๐

(ศาสตราจารย์พิเศษ นรนิติ เศรษฐบุตร)

นายกสภามหาวิทยาลัย